text: Skat søger 50 dygtige skatteinddrivere
  25 april 2016 kl. 09.09
  Nu er der nye skattemedarbejdere på vej til Tønder. I dag blev 50 stillinger slået op.
  Drømmer du om en karriere indenfor skatteinddrivelse, og lyder skattecenteret i Tønder som en spændende arbejdsplads, så er chancen der nu.
  Skat har i dag offentliggjort et stillingsopslag, hvor de søger efter nye kræfter.
  De nye arbejdspladser er en del af den plan, der skal styrke Skat og som placerer 300 arbejdspladser udenfor hovedstadsområdet.
  -Vi håbet at få ansøgninger fra mange faggrupper, for eksempel bankfolk, kontoransatte og bogholdere, fortæller Camilla Haney, der er rekrutteringspartner i Skat.
  Skat i Tønder holder åbent hos den 10. maj, hvor der er mulighed for at se og høre mere.
  I dag er der 126 ansatte hos Skat i Tønder, men planen er, at der i 2020 er 230 medarbejdere på adressen.
  